Michael Savage

Michael Alan Weiner (født 31. mars 1942), bedre kjent under pseudonymet Michael Savage, er en amerikansk radiovert, forfatter og politisk kommentator. Han er vert for The Savage Nation, et nasjonalt radioshow som sendes på Talk Radio Network i USA. The Savage Nation har en lytterskare på mellom 8 og 10 millioner på rundt 400 stasjoner over hele USA, noe som gjør det til det tredje mest hørte radioprogram i landet. Han har en mastergrad medisinsk botanikk og medisinsk antropologi og han fikk en Ph.D. fra University of California, Berkeley, i ernærings-etnomedisin (nutritional ethnomedicine). Som Michael Weiner, har han skrevet bøker om urtemedisin og homøopati. Som Michael Savage har han skrevet fire New York Times-bestsellere.

Savage har oppsummert sin politiske filosofi i tre ord: grenser, språk og kultur. Noen, inkludert ham selv, har karakterisert hans syn som konservativ nasjonalisme, mens kritikere har karakterisert dem som «fostering extremism or hatred.» Han er sterk motstander av illegal innvandring til USA, støtter English-only movement og argumenterer med at amerikansk liberalisme og progressisme degraderer amerikansk kultur. Selv om hans radioshow vanligvis blir betraktet som konfronterende og politiske, beveger programmene seg inn på en rekke andre tema som medisin, ernæring, musikk, litteratur, historie, teologi, filosofi, sport, kultur og personlige anekdoter.

Se også 
 Weiner

Referanser

Eksterne lenker 
 
 
 

 Michael Savages «Name & Rate»-nettside
 Offisielt Message Board til Savage Nation
 Michael Savage biografi fra Talk Radio Network-nettsiden
 Liste over radiostasjoner som streamer Michael Savage show
 Hør på The Savage Nation på nett

Politiske kommentatorer fra USA
Personer fra New York City
Fødsler i 1942